Bedryfshoof van myngroep ernstig beseer in huisroofBert van den Bergh. (Foto: LinkedIn) Pan African Resources se bedryfshoof is ernstig beseer tydens ŉ vermoedelik mislukte rooftog by sy huis in Johannesburg. Die mynmaatskappy het gesê die rooftog het Sondagaand by Bert van den Bergh se huis plaasgevind. “Pan African en sy werknemers wens Van den Bergh ŉ spoedige herstel toe en sal die mark op die hoogte hou van verdere verwikkelinge,” lui die verklaring. “Die groep het die nodige planne ingestel vir al sy bedrywighede ten einde die kontinuïteit van die onderneming te verseker.” Fin24 berig intussen Van den Bergh is tydens die rooftog geskiet en sterk in ŉ hospitaal aan. Sy toestand is glo bestendig.